|  |  |
| --- | --- |
| Numri i lëndës: | 2022:125120 |
| Datë: | 14.05.2024 |
| Numri i dokumentit:  | 05683822 |

**A.nr.1528/2022**

**GJYKATA THEMELORE NË PRISHTINË**, Departamenti për Çështje Administrative me gjyqtaren Anita Nikçi-Morina në konfliktin administrativ të paditëses A. (Sh.) S. nga fshati H..., komuna e Fushë Kosovës, kundër të paditurës Ministria e Financave, Punës dhe Transfereve në Prishtinë – Departamenti i Administratës Pensionale ne Prishtinë, e cila përfaqësohet nga Avokatura Shtetërorë pranë Ministrisë se Drejtësisë, për shkak të anulimit të vendimit me nr. dosjes 6030120 i datës 31.03.2022, në shqyrtimin kryesor publik, të mbajtur me dt.14.05.2024, merr këtë:

**A K T G J Y K I M**

**I. AROVOHET** kërkesëpadia e paditëses A. S. nga komuna e Fushë Kosovës .

**II. ANULOHET** vendimi i Qeverisë së Kosovës - Ministrisë së Financave, Punës dhe Transfereve- DAPRK në Prishtinë, me nr. dosjes 6030120 i datës 31.03.2022 dhe çështja i kthehet të paditurës në rishqyrtim dhe rivendosje.

**A r s y e t i m**

Paditësja, ne seancën e shqyrtimin gjyqësore ka kërkuar nga gjykata që ti njihet e drejta në pension për persona me paaftësi të përhershme dhe të anulohet vendimi i Qeverisë së Kosovës - Ministrisë së Finanacave Punës dhe Transfereve datës 31.03.2022 dhe lënda të kthehet në rishqyrtim, me pretendim se vendimi i atakuar është marrë në kundërshtim me ligjin. Paditësja konsideron se vendimi i marr nga DAPK-ja është i padrejtë dhe i pa bazë, për arsye se ka ofruar prova të mjaftueshme lidhur me gjendjen shëndetësorë në bazë të cilave vërtetohet paaftësia e saj ku ka paraqitur dëshmi mjekësore të mjaftueshme.

E paditura ne përgjigjen ne padi i ka propozuar gjykatës që ta refuzojë padinë dhe kërkesëpadinë e paditëses si të pabazuar dhe të mbetet në fuqi vendimi nr. dosjes 6030120 i datës 31.03.2022 si vendim i ligjshëm.

Gjykata në seancën e dt. 14.05.2024 ka bërë administrimin e provave dhe atë: Vendimi i dt.31.03.2022, vendimi i dt.20.09.2021, raport mjekësor datë 29.12.2021, raport mjekësor datë 28.12.2021, konsultë mjekësore datë 27.12.2021, ankesë e dt.09.11.2021, vendimi i dt.11.11.2019, flete lëshimi për epikriza datë 13.11.2001, raport konzilar datë 20.07.2022, vendimi i dt.11.08.2020, vlerësim i komisionit mjekësorë datë 14.10.2019, raport mjekësor datë 22.03.2022, raport mjekësor datë 18.08.2021.

Gjykata vlerësoi ligjshmërinë e vendimit të goditur me padi në përputhje me nenin 44 të LKA-së dhe provave të administruara në seancën e shqyrtimit kryesor dhe gjeti se kërkesëpadia e paditëses është e bazuar .

Nga vendimi i kontestuar del se ai përmban të meta të tilla për shkak të cilave nuk mund shqyrtohet ligjshmëria e tyre. Të metat e tilla qëndrojnë në shkeljet thelbësore të dispozitave të Ligjit për Procedurën Administrative. Shkeljet thelbësore të këtyre dispozitave konsistojnë në faktin se me nenin 47 të këtij ligji është paraparë se akti administrativ, që në këtë rast nënkupton vendimet e goditura me padi, duhet të përmbajë përveç tjerash edhe një përmbledhje të konstatimeve faktike, bazuar në provat e paraqitura gjatë procedimit administrativ ose në faktet e siguruara nga administrata, një deklarim të bazës ligjore në të cilat bazohet akti etj. Akti administrativ duhet të jetë i arsyetuar. Në nenin 48 të po të njëjtit ligj, parashikohet se përveç rasteve ku ligji vet e parashikon dhënien e arsyeve, duhet të jepen domosdoshmërisht arsyet për të gjitha ato akte, të cilat pjesërisht ose tërësisht mohojnë, shuajnë, kufizojnë apo prekin në një mënyrë apo tjetër të drejtat dhe interesat ligjore ose vendosin detyrime apo ndëshkime, përbëjnë një vendim të kundërt me pretendimet e palëve të interesuara, ose janë në kundërshtim me një informacion apo propozim zyrtar etj. Arsyetimet duhet të formulohen qartë dhe të përfshijnë shpjegimet e bazës ligjore dhe faktike të aktit.

Vendimi i kundërshtuar është juridikisht i paqartë dhe kundërthënës me vetveten dhe me arsyetimin e tij. Në arsyetimin e tij nuk janë dhënë arsye mbi faktet vendimtare që kanë kushtëzuar marrjen e vendimit të kundërshtuar. Në arsyetimin e vendimit është dhënë një formulim i përgjithshëm dhe abstrakt ku thuhet se Këshilli i Ankesave me ekspert mjekësor të lëmive përkatëse, duke vepruar sipas ankesës së paditëses në mënyrë të gjithanshme, i ka shqyrtuar shkresat e lëndës, pretendimet ankimore dokumentacionin mjekësor, që gjendet në lëndë dhe vlerësimin e Komisionit Mjekësor të shkallës së parë në përputhje me nenin 5 dhe nenit 9 të Ligjit PPAK, dhe ka konstatuar se nuk ka dëshmi të mjaftueshme për të qenë shfrytëzuese e pensionit me aftësi të kufizuara të plotë dhe të përhershme. Po ashtu në arsyetimin e këtij vendimi thuhet se Komisioni ekspertëve mjekësor kanë vlerësuar komplet dokumentacionin mjekësor dhe për bazë ka marrë certifikatën e mjekësisë familjare të licencuar, dokumentacionin mjekësor si dhe raportet nga specialistet dhe është konstatuar se nuk ka sjellë dëshmi të mjaftueshme për të përmbushur kriteret, për të qenë shfrytëzuese e pensionit me aftësi të kufizuara të plotë dhe e përhershme, siç përcaktohet me Ligjin e sipërpërmendur me ç ‘rast e refuzon ankesën si të pabazuar dhe vërteton vendimin e shkallës së parë.

Nga Vendimi i Qeverisë së Kosovës- MPMS-DAPRK dt. 11.11.2019 u konstatua se paditësja më parë kishte gëzuar pensionin për shkak të aftësive të kufizuara ndërsa me Vendimin e datës 31.03.2022,ne procedurën e rivlerësimiti ishte ndërprerë kjo e drejtë me konstatim se arsye e refuzimit të kërkesës është “ bazuar në vlerësimin e Komisionit mjekësor, i cili e ka vlerësuar aftësia e gjendjes shëndetësore e paditëses është përmirësuar”, prandaj komisioni ka konstatuar se nuk janë plotësuar kushtet/kriteret për vazhdimin e te drejtës ne Pension te Personave me Pa Aftësi te Përhershme.

Në këtë kuptim, gjykata vlerëson se organi i padituri, nuk ka bërë fare arsyetim në vendimin e saj, se nga cila bazë paditëses i është rikthyer aftësia e plotë dhe e përhershme, kur nga vet vlerësimet e Komisioneve mjekësore të mëparshme është konstatuar se paditësja ka paaftësi të plotë dhe të përhershme, andaj nuk është e qartë se si Komisioni mjekësor ka ardhur deri përfundim se gjendja e paditëses ka ndryshuar dhe se ajo nuk ka aftësi të përhershme respektivisht se ka pushuar se ekzistuari paaftësia e saj , dhe se ajo nuk i plotëson kushtet ligjore për t`iu njohur e drejta në pension. Lidhur me këtë çështje nuk është dhënë asnjë arsyetim as nga Komisioni mjekësor e as në vendimin e atakuar të së paditurës.

Gjykata si rregull konfliktin administrativ e vendos në bazë të gjendjes faktike të vërtetuar nga ana e organeve administrative, ndërsa nga vendimi i goditur me padi nuk mund të kuptohet se si është vërtetuar gjendja faktike.

Të metat e caktuara më lartë janë të atilla që e pengojnë vlerësimin e ligjshmërisë së vendimit të kundërshtuar dhe në këtë drejtim gjykata e obligon organin e paditur që në ri-procedurë të veproj sipas vërejtjeve të dhëna në këtë aktgjykim dhe pasi ti mënjanoj të metat e cekura, të merr vendim të drejtë të bazuar në ligj.

Vërejtjet e cekura janë të obligueshme për organin e paditur , duke u bazuar në nenin 65 të Ligjit për Konfliktet Administrative.

Prandaj bazuar në të lartcekurat, në kuptim të nenit 5,6, dhe 38 si dhe Nenit 46.2 të Ligjit për Konfliktet Administrative, gjykata ka aprovuar kërkesëpadinë e paditëses dhe ka vendosur si në dispozitiv të këtij aktvendimi.

Vendimi mbi shpenzimet e procedurës është marrë në bazë të nenit 64 të LKA-së.

**GJYKATA THEMELORE NË PRISHTINË**

DEPARTAMENTI PËR ÇËSHTJE ADMINISTRATIVE

A.nr.1528/2022 e dt. 14.05.2024

 **Gjyqtarja**

 Anita Nikçi-Morina

**KËSHILLA JURIDIKE** : Kundër këtij aktgjykimi është e

lejuar ankesa në afat prej (15) ditësh nga dita e marrjes së të

njëjtit, Gjykatës së Apelit në Prishtinë, përmes kësaj gjykate.